
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 725 

30 Μαΐου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός μηνιαίας αμοιβής της Ομάδας Εργασίας 


με τίτλο «Ομάδα Συντονισμού Παρακολούθησης 
Μέτρων». 1 

Τροποποίηση της απόφασης Σύστασης Εξεταστικής 
Επιτροπής απόκτησης των επαγγελματικών αδει¬ 
ών των τεχνικών των εγκαταστάσεων καύσης αε¬ 
ρίων καυσίμων. 2 

Κήρυξη υποχρεωτικής της από 21.5.2005 ΣΣΕ για τους 
όρους αμοιβής και εργασίας των εκδοροσφαγέων, 
εκδοροτεμαχιστών, ακροκαθαριστών, εργατοτε- 
χνιτών εντέρων κ.λπ. όλης της χώρας. 3 

Κήρυξη υποχρεωτικής της από 25.1.2005 ΣΣΕ των ερ¬ 
γαζομένων στα Καταστήματα Πώλησης Προϊόντων 
Κρέατος κάθε είδους όλης της χώρας. 4 

Διαδικασία χορηγήσεως αδειών κυκλοφορίας βυτιο¬ 
φόρων εκκενώσεως βόθρων αυτοκινήτων δημο¬ 
σίας χρήσεως. 5 

Απόκτηση της Ελληνικής Ιθαγένειας από τον ομογενή 
Αμανάτωβ Κοσμά του Στέφανου και της Νίνα κα¬ 
θώς και εξελληνισμός του επωνύμου του. 6 

Απόκτηση της Ελληνικής Ιθαγένειας από την ομογενή 
Τζεϊράνοβα Νίνα του Παντελή και της Φωτεινής κα¬ 
θώς και εξελληνισμός του επωνύμου της. 7 

Απόκτηση της Ελληνικής Ιθαγένειας από την ομογενή 
Χαρλαμπίδη Γκρέτα του Λεωνίδα και της Παρα¬ 
σκευής. 8 

Χορήγηση άδειας άσκησης επαγγέλματος Κοινωνικού 
Λειτουργού στην Σχίζα Αλίκη του Νικολάου. 9 

Χορήγηση άδειας άσκησης επαγγέλματος Κοινωνικού 
Λειτουργού στην Αναγνωστοπούλου Αθανασία του 
Βασιλείου. 10 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος της υπ’ αριθμ. 200298/3.5.2005 
(618/Β710.5.2005) απόφασης του Υπουργού Απα¬ 
σχόλησης και Κοινωνικής Προστασίας.11 


ΑΠΟΦΑΣΕΙ Σ 

Αριθ. 2/21701 / 0022 (1) 

Καθορισμός μηνιαίας αμοιβής της Ομάδας Εργασίας με 
τίτλο «Ομάδα Συντονισμού Παρακολούθησης Μέ¬ 
τρων». 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργα¬ 
να», όπως τροποποιήθηκε μετις παραγράφους 4 και 8του 
άρθρου 7 του ν. 1943/1991 (ΦΕΚ 50/Α) και του άρθρου 
29Ατου ίδιου νόμου που προστέθηκε με το άρθρο 27 του 
ν. 2081/1992 (ΦΕΚ 137/Α/1985) και (ΦΕΚ 154/Α/1992) και 
αντικαταστάθηκεμετοάρθρο 1 παρ. 2ατουν. 2469/1997 
(ΦΕΚ 38/Α), καθώς και το ν. 3242/2004 (ΦΕΚ 102/Α/ 
24.5.2004). 

2. Το ν. 2085/1992 «Ρύθμιση θεμάτων οργάνωσης, λει¬ 
τουργίας και προσωπικού της Δημόσιας Διοίκησης και άλ¬ 
λες διατάξεις» (ΦΕΚ 170/Α/20.10.1992). 

3. Τον. 2860/2000 (ΦΕΚ251/Α/14.11.2000) «Διαχείριση, 
Παρακολούθηση, Έλεγχος Κοινοτικού Πλαισίου Στήρι¬ 
ξης και άλλες διατάξεις», όπως τροποποιήθηκε με το ν. 
3193/2003 (ΦΕΚ 266/Α/20.11.2003) «Κανόνες τιμολόγη¬ 
σης, ρυθμίσεις Φ.Π.Α. ηλεκτρονικών υπηρεσιών και άλλες 
διατάξεις». 

4. Το ν. 3205/2003 (ΦΕΚ 297/Α/23.12.2003) άρθρο 17 
«Μισθολογικές ρυθμίσεις λειτουργών και υπαλλήλων του 
Δημοσίου ΝΠΔΔ και ΟΤΕ, μονίμων στελεχών των Ενό¬ 
πλων Δυνάμεων και αντίστοιχων της Ελληνικής Αστυνο¬ 
μίας του Πυροσβεστικού και λιμενικού Σώματος και άλλες 
συναφείς Διατάξεις». 

5. Το π.δ. 81/21.3.2002 (ΦΕΚ 57/Α/21.3.2002) περί συγ¬ 
χώνευσης των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών. 

6. Το π.δ. 4/2002 «Εκτέλεση ενεργειών Τεχνικής Βοή¬ 
θειας - Στήριξης και διαχείρισης των αντίστοιχων πόρων». 

7. Την υπ’ αριθμ. 41637/ΔΙΟΕ 769 (ΦΕΚ 1502/Β/ 
8.12.2000), κοινή υπουργική απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης, Εθνικής 
Οικονομίας και Οικονομικών (ΚΥΑ) «Σύσταση Ειδικής 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γραμματείας για την Κοινωνία της Πληροφορίας και Ειδι¬ 
κής Υπηρεσίας Διαχείρισης του ΕΠ «ΚτΠ», όπως ισχύει. 

8. Την υπ’ αριθμ. 16421/340/5.4.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών για το διορισμό του Ειδικού Γραμματέα (αρ. ΦΕΚ 
101/Γ/6.4.2004). 

9. Την υπ’ αριθμ. Ε (2001) 551, 14.3.2001 απόφαση της 
Επιτροπής των Ευρωπαϊκών Κοινοτήτων, για την έγκριση 
του Επιχειρησιακού Προγράμματος «Κοινωνίατης Πληρο¬ 
φορίας» το οποίο εντάσσεται στο Κοινοτικό Πλαίσιο Στήρι¬ 
ξης για τις κοινοτικές διαρθρωτικές παρεμβάσεις στις πε¬ 
ριφέρειες του στόχου αριθ.1 στην Ελλάδα, ΟΟΙ 
2000/ΘΠ/16/1 /ΡΟ/023, όπως τροποποιήθηκε με την υπ’ 
αριθμ. Ε (2004) 5868,29.12.2004 απόφαση της Επιτροπής. 

10. Το Συμπλήρωμα Προγραμματισμού όπως αυτό 
εγκρίθηκε στην 4 η Επιτροπή Παρακολούθησης του Ε.Π. 
«ΚτΠ» στις 18.11.2004. 

11. Την υπ’ αριθμ. 9573/ΕΥΣΑΑΠ 178/11.3.2005 απόφα¬ 
ση του Υφυπουργού Οικονομίας και Οικονομικών έγκρι¬ 
σης του ετήσιου προγράμματος Τεχνικής Βοήθειας της 
ΕΥΔ ΕΠ «ΚτΠ» για το έτος 2005. 

12. Την υπ’ αριθμ. 9061/ΔΕ-993/7.3.2005 απόφαση του 
Υφυπουργού Οικονομίας & Οικονομικών για την ένταξη 
στην ΣΑΕ 019/3 του ΠΔΕ 2005 του έργου 2002ΣΕ01930002 
«Δαπάνες Τεχνικής Βοήθειας - Στήριξης της Ειδικής Υπη¬ 
ρεσίας Διαχείρισηςτου ΕΠ ΚτΠ χρηματοδοτούμενων από 
αμιγώς Εθνικούς Πόρους». 

13. Την υπ’ αριθμ. 11337/ΔΙ01604/29.3.2005 απόφαση 
του Υπουργείου Οικονομίας & Οικονομικών για την κατα¬ 
νομή χρηματοδότησης του έργου 2002ΣΕ01930002. 

14. Τις ανάγκες της Υπηρεσίας για την Εφαρμογή του 
Ε.Π. «Κοινωνία της Πληροφορίας» (άρθρο 1 παρ. 2, π.δ. 
4/2002). 

15. Την υπ’ αριθμ. 2013-Δ/Φ54/17.3.2005 απόφαση του 
Υπουργού Οικονομίας & Οικονομικών για την σύσταση 
και συγκρότηση Ομάδας Εργασίας με τίτλο: «Ομάδα Συ¬ 
ντονισμού Παρακολούθησης Μέτρων» (ΦΕΚ 419/Β/ 
1.4.2005). 

16. Το από 26.1.2005 αίτημα του Ειδικού Γ ραμματέα, για 
την σύσταση, συγκρότηση και αμοιβή της Ομάδας Εργα¬ 
σίας «Ομάδα Συντονισμού Παρακολούθησης Μέτρων». 

17. Το άρθρο 40 του ν. 849/1978. 

18. Την υπ’ αριθμ. 2/40508/0004/23.7.2004 (ΦΕΚ 1185/ 
Β/3.8.2004) απόφαση μεταβίβασης αρμοδιοτήτων καιτης 
εξουσίας να υπογράφουν «με εντολή Υφυπουργού» στο 
Γεν.Δημ.Πολιτικής», αποφασίζουμε: 

Τον καθορισμό της μηνιαίας αμοιβής των μελών της 
Ομάδας Εργασίας με τίτλο: “Ομάδα Συντονισμού Παρα¬ 
κολούθησης Μέτρων”» σε 250,00 € μηνιαίως για όλα τα 
μέλη, πληντου Προϊσταμένου της ΕΥΔ ΕΠ «ΚτΠ», για τον 
οποίο δεν προβλέπεται αμοιβή και για χρονικό διάστημα 
από 1.4.2005 έως31.12.2006. 

Η αποζημίωση αυτή καταβάλλεται με την προϋπόθεση 
συμμετοχής σε τέσσερις τουλάχιστον συνεδριάσεις τον 
μήνα. Σε περίπτωση συμμετοχής σε λιγότερες συνεδριά¬ 
σεις η αποζημίωση περικόπτεται ανάλογα. 

Η ιδιαίτερη σημασία του συλλογικού οργάνου που δι¬ 
καιολογεί τη συμβολή του στην αποτελεσματικότερη λει¬ 
τουργία της Δημόσιας Διοίκησης προκύπτει από τους πα¬ 
ρακάτω αναφερόμενους λόγους: 


1. Τηνπολυπλοκότητατου Ε.Π. «ΚτΠ» ως προς: 

α) τον οριζόντιο χαρακτήρα του (τομεακό πρόγραμμα, 
γεωγραφική διασπορά στο σύνολο της χώρας) 

β) την περιφερειακή του διάσταση (σχ. διατάξεις εφαρ¬ 
μογής Ε.Π, Κ. 4.9.4., Αξιοποίηση της διαδικασίας σε κάθε 
Περιφέρεια, στην συνδιαμόρφωση της ΚτΠ σε τοπικό επί¬ 
πεδο) 

γ) το γεγονός ότι το ΕΠ συνδιαχειρίζεται από δύο (2) 
Υπουργεία 

δ) τους δυνητικούς Τελικούς Δικαιούχους του, οι οποίοι 
δύνανται να είναι πάσης φύσεως Νομικά Πρόσωπα που 
δρουν στο πλαίσιο της Δημόσιας Διοίκησης και ειδικότερα: 

• Ν. Π. που είναι άμεσα οργανικά συνδεδεμένα με τη Δη¬ 
μόσια Διοίκηση και 

• Ν. Π. που ο σκοπός τους είναι άμεσα συνδεδεμένος με 
το Δημόσιο Τομέα 

ε) τους φορείς άσκησης πολιτικής - φορείς υπεύθυνοι 
για την υλοποίηση τωνεπιμέρους Μέτρων, δεκατρείς (13) 
κατ’ ελάχιστον, ονομαζόμενοι στο Ε.Π. 

2. Την μέχρι σήμερα χαμηλή απορροφητικότητα, εξαι- 
τίας της οποίας απαιτείται μεγαλύτερη προσπάθεια πέ- 
ραντόσο των συνήθη προβλεπόμενων καθηκόντων (εξ αι¬ 
τίας των ιδιαιτεροτήτων του περιβάλλοντος υλοποίησης 
χρηματοδοτούμενης δράσης) και όσο πέραν του ωραρί¬ 
ου λειτουργίας της ΕΥΔ ΕΠ «ΚτΠ» (εξ αιτίας του περιορι¬ 
σμένου αριθμού οργανικών - τακτικών θέσεων που προ- 
βλέπονται από την οικεία απόφαση, συνεκτιμώντας την 
μέχρι τώρα αποκτηθείσα εμπειρία) και 

3. Την συμμετοχή δύο (2) Διαρθρωτικών Ταμείων στο 
Ε.Π. «Κοινωνία της Πληροφορίας» 

Συνολικά, το ύψος της προκαλούμενης δαπάνης για το 
έτος 2005 ανέρχεται σε 27.000 € και για το έτος 2006 σε 
36.000 €. 

Η δαπάνη έτους 2005 θα βαρύνει την κατηγορία Δ1- 
Αμοιβή Ομάδων Εργασίας και Επιτροπών, του Υποπρο¬ 
γράμματος Β'του εγκεκριμένου Ετήσιου Προγράμματος 
Τεχνικής Βοήθειας - Στήριξης της ΕΥΔ ΕΠ «ΚτΠ» για το 
έτος 2005, και συγκεκριμένα τις πιστώσεις του ενταγμέ- 
νου έργου 2002ΣΕ01930002 «Δαπάνες Τεχνικής Βοήθει¬ 
ας - Στήριξης της ΕΥΔ ΕΠ ΚτΠ χρηματοδοτούμενων από 
αμιγώς εθνικούς πόρους», στην ΣΑΕ 019/3 του ΠΔΕ 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάΐου 2005 

Με εντολή Υφυπουργού 
Ο Γ ενικός Γ ραμματέας Δημοσ. Πολιτικής 
ΓΕΩΡΓΙΟΣ ΚΟΥΡΗΣ 

- ♦ - 

Αριθ.ΦΓ'6.16/2483/255 (2) 

Τροποποίηση της απόφασης Σύστασης Εξεταστικής Επι¬ 
τροπής απόκτησης των επαγγελματικών αδειών των 
τεχνικών των εγκαταστάσεων καύσης αερίων καυσί¬ 
μων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 1558/1985 (Α' 137) «Κυβέρνηση 
και Κυβερνητικά Όργανα», όπως αυτός τροποποιήθηκε 
και συμπληρώθηκε με το ν. 2081/1992 (ΦΕΚ 154/Α' 1992). 

2. Τις διατάξεις του π.δ. 229/1986 (Α' 1986) «Σύσταση 
και οργάνωση της Γενικής Γραμματείας Βιομηχανίας», 
του π.δ. 396/1989 (Α' 172) «Οργανισμός της Γενικής 
Γραμματείας Βιομηχανίας», του π.δ. 189/1995 (Α' 99) «Συ¬ 
μπλήρωση και τροποποίηση του π.δ. 396/1998)». 

3. Τις διατάξεις του π.δ. 27/1996 (Α' 19) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
και του π.δ. 122/2004 (Α' 85) «Ανασύσταση του Υπουργεί¬ 
ου Τουρισμού». 

4. Το π.δ. 121/2004 (Α' 84) «Διορισμός Υπουργών και 
Υφυπουργών». 

5. Τις διατάξεις του ν.6422/1934 (Α'412) «περίασκήσε- 
ωςτου επαγγέλματος του μηχανολόγου κ.λπ.» όπως τρο¬ 
ποποιήθηκε και ισχύει. 

6. Το π.δ. 362/2001 (Α' 245) «εκτέλεση, συντήρηση και 
επισκευή εγκαταστάσεων καύσης αερίων καυσίμων (καυ¬ 
στήρων και συσκευών. Έκδοση επαγγελματικών αδειών 
για τους εργαζόμενους στις σχετικές εργασίες». 

7. Την υπ’ αριθμ. Φ 6.16/25775/1851/24.1.2005 απόφα¬ 
ση του Υπουργού Ανάπτυξης περί «Σύστασης Εξεταστι¬ 
κής Επιτροπής απόκτησης των επαγγελματικών αδειών 
των τεχνικών των εγκαταστάσεων καύσης αερίων καυσί¬ 
μων». 

8. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Το άρθρο 1 της υπ’ αριθμ. Φ 6.16/25775/1851/24.1.2005 
απόφασης του Υπουργού Ανάπτυξης περί «Σύστασης 
Εξεταστικής Επιτροπής απόκτησης των επαγγελματικών 
αδειών των τεχνικών των εγκαταστάσεων καύσης αερίων 
καυσίμων» αντικαθίσταται ως εξής: 

Άρθρο 1 

1. Συνιστάται στην Διεύθυνση Υποστήριξης Βιομηχα¬ 
νιών της Γενικής Γραμματείας Βιομηχανίας του Υπουρ¬ 
γείου Ανάπτυξης Εξεταστική Επιτροπή για την εξέταση 
των υποψηφίων απόκτησης επαγγελματικής άδειας των 
εργαζομένων στην εκτέλεση, συντήρηση και επισκευή 
εγκαταστάσεων καύσης αερίων καυσίμων. 

2. Η εξέταση των υποψηφίων από την παραπάνω Εξε¬ 
ταστική Επιτροπή πραγματοποιείται στις εγκαταστάσεις 
του Ελληνικού Κέντρου Δέρματος (ΕΛ.ΚΕ.ΔΕ.), 12° χλμ 
Εθνικής Οδού Αθηνών Λαμίας και Μωραϊτίνη, Μεταμόρ¬ 
φωσης Αττικής, ή του πρώην Κέντρου Επαγγελματικής 
Εκπαίδευσης και Κατάρτισης (Κ.Ε.Τ.Ε.Κ) και σήμερα 
Τ.Ε.Ε. του Οργανισμού Απασχόλησης Εργατικού Δυναμι¬ 
κού (Ο.Α.Ε.Δ.) στο Νέο Ηράκλειο Αττικής, οδός Πεύκων 
112 . 

3. Η σύνθεση της Εξεταστικής Επιτροπής είναι η ακό¬ 
λουθη: 

- Ο αρμόδιος Τμηματάρχης του Τμήματος Τεχνικών 
Επαγγελμάτων της Διεύθυνσης Υποστήριξης Βιομηχα¬ 
νιών της Γενικής Γραμματείας Βιομηχανίας του Υπουρ¬ 
γείου Ανάπτυξης, ο οποίος σε περίπτωση απουσίας ή κω¬ 
λύματος αντικαθίσταται από τον αναπληρωτή του, ως 
πρόεδρος. 

- Ο αρμόδιος υπάλληλος του Τμήματος Κτιριοδομικών 
Κανονισμών της Διεύθυνσης Οικοδομικών και Κτιριοδομι- 
κών Κανονισμών της Γενικής Διεύθυνσης Πολεοδομίας 


του Υπουργείου Περιβάλλοντος, Χωροταξίας και Δημο¬ 
σίων Έργων, ως μέλος, ο οποίος σε περίπτωση απουσίας 
ή κωλύματος αντικαθίσταται από τον αναπληρωτή του, 
ως μέλος. 

- Ο αρμόδιος υπάλληλος του Τ.Ε.Ε. Μαθητείας Ν. Ηρα¬ 
κλείου ή του ΕΛ.ΚΕ.ΔΕ, ανάλογα με το χώρο στον οποίο 
θα διενεργούνται οι εξετάσεις, ο οποίος σε περίπτωση 
απουσίας ή κωλύματος αντικαθίσταται από τον αναπλη¬ 
ρωτή του, ως μέλος. 

-Ένας υπάλληλος της Δ.Ε.Π.Α. απότηνΔ/νση Παρακο¬ 
λούθησης Θυγατρικών, ως μέλος, ο οποίος σε περίπτωση 
απουσίας ή κωλύματος αντικαθίσταται από τον αναπλη¬ 
ρωτή του. 

- Ένας εκπρόσωπος του Τεχνικού Επιμελητηρίου Ελλά¬ 
δος, Μηχανολόγος ή Ηλεκτρολόγος εμπειρογνώμονας 
σε θέματα εγκαταστάσεων καύσης αερίων καυσίμων. 

- Ως γραμματέας της εξεταστικής Επιτροπής ορίζεται 
υπάλληλος της Διεύθυνσης Υποστήριξης Βιομηχανιών 
της Γ. Γ. Βιομηχανίας. 

- Οι αποφάσεις λαμβάνονται με πλειοψηφία των παρό¬ 
ντων μελών. Σε περίπτωση ισοψηφίας υπερισχύει η ψήφος 
του προέδρου. Απαρτία υπάρχει όταν παρευρίσκονται ο 
πρόεδρος καιτρία μέλη τουλάχιστο ή οιαναπληρωτέςτους. 

- Με νεώτερη απόφαση του Γενικού Γραμματέα Βιομη¬ 
χανίας ορίζεται η συγκρότηση της Εξεταστικής Επιτροπής. 

4. Η εξέταση των υποψηφίων θα συνίσταται από θεω¬ 
ρητικό και πρακτικό μέρος. 

5. Η εξεταστέα ύλη αναφέρεται στο «Παράρτημα» της 
παρούσας απόφασης και αποτελεί αναπόσπαστο μέρος 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάΐου 2005 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. 11696 (3) 

Κήρυξη υποχρεωτικής της από 21.5.2005 ΣΣΕ για τους 
όρους αμοιβής και εργασίας των εκδοροσφαγέων, εκ- 
δοροτεμαχιστών, ακροκαθαριστών, εργατοτεχνιτών 
εντέρων κ.λπ. όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 9 ης Μάΐου 2005. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΔΑ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 25.1.2005 ΣΣΕ για 
τους όρους αμοιβής και εργασίας των εκδοροσφαγέων, 

εκδοροτεμαχιστών, ακροκαθαριστών, εργατοτεχνιτών 
εντέρων κ.λπ. όλης της χώρας για όλους τους εργοδότες 
και εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 18.3.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 

Αριθ. 11695 (4) 

Κήρυξη υποχρεωτικής της από 25.1.2005 ΣΣΕ των εργα¬ 
ζομένων στα Καταστήματα Πώλησης Προϊόντων Κρέ¬ 
ατος κάθε είδους όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2του άρθρου 11 του ν. 1876/ 
1990 (ΦΕΚ 27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ 598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 9 ης Μάίου 2005. 

4. Τα στοιχείατου φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούντο 51 % των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 25.1.2005 ΣΣΕ των 
εργαζομένων στα Καταστήματα Πώλησης Προϊόντων 
Κρέατος κάθε είδους όλης της χώρας για όλους τους ερ¬ 
γοδότες και εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 18.3.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. Β3/30129/2476 (5) 

Διαδικασία χορηγήσεως αδειών κυκλοφορίας βυτιοφόρων 

εκκενώσεως βόθρων αυτοκινήτων δημοσίας χρήσεως. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Τις διατάξεις της παραγρ. 4γ' του άρθρου 4 του ν. 
383/1976 «περί διενεργείας Εμπορευματικών Μεταφο¬ 
ρών δια φορτηγών αυτοκινήτων Δημοσίας Χρήσεως και 
άλλων τινών διατάξεων», σε συνδυασμό με τις διατάξεις 
τηςπαρ. 7του άρθρου 4του νόμου αυτού. 

2. Τις διατάξεις της υπ’ αριθμ. 15140/26.2.1982 κοινής 


αποφάσεως των Υπουργών Προεδρίας Κυβερνήσεως και 
Συγκοινωνιών (ΦΕΚ219Β/26.4.1982) κ.λ.π. 

3. Το υπ’ αριθμ. 4130/27.1.2004 έγγραφο του Υπουργεί¬ 
ου Εσωτερικών Δημόσιας Διοίκησης και Αποκέντρωσης. 

4. Το γεγονός ότι τις διατάξεις της παρούσας δεν προ- 
καλείται δαπάνη σε βάρος της Κρατικού Προϋπολογι¬ 
σμού, αποφασίζουμε: 

Καθορίζουμε παρακάτω τους όρους, τις προϋποθέσεις 
και την διαδικασία χορηγήσεως αδειών κυκλοφορίας βυ¬ 
τιοφόρων εκκενώσεως βόθρων αυτοκινήτων δημοσίας 
χρήσεως: 

ΚΕΦΑΛΑΙΟ Α' 

Όροι 

1. Η ανάγκη να τεθούν σε κυκλοφορία νέα βυτιοφόρα 
αυτοκίνητα εκκενώσεως βόθρων δημοσίας χρήσεως κα¬ 
θώς και το μικτό βάρος κάθε αυτοκινήτου, που προορίζε¬ 
ται για την εξυπηρέτηση των αναγκών ολόκληρου του Νο¬ 
μού ή τμήματός του ή του Δήμου διαπιστώνεται από Επι¬ 
τροπή η οποία συγκροτείται με απόφαση του οικείου 
Νομάρχη και αποτελείται: 

α) Από τους Προϊσταμένους των Υπηρεσιώντης οικείας 
Νομαρχιακής Αυτοδιοίκησης που είναι αρμόδιες σε θέ¬ 
ματα Δημόσιας Υγιεινής, Περιβάλλοντος και Μεταφορών 
και Επικοινωνιών. 

β) Από εκπρόσωπο του Δήμου στην περιοχή της οποίας 
θα έχει έδρα το νέο βυτιοφόρο αυτοκίνητο που θα τεθεί 
σε κυκλοφορία ο οποίος εκπρόσωπος θα οριστεί από τον 
Δήμο. 

γ) Από εκπρόσωπο του τοπικού Σωματείου ιδιοκτητών 
βυτιοφόρων εκκενώσεως βόθρων δημοσίας χρήσεως αυ¬ 
τοκινήτων ή σε περίπτωση ελλείψεως τέτοιου Σωματείου 
από εκπρόσωπο του συνδικαλιστικού οργάνου που εκπρο¬ 
σωπεί τους ιδιοκτήτες βυτιοφόρων εκκενώσεως βόθρων 
σε εθνικό επίπεδο ή, σε περίπτωση απουσίας τέτοιου ορ¬ 
γάνου, από εκπρόσωπο του πολυπληθέστερου Σωματείου 
ιδιοκτητών βυτιοφόρων αυτοκινήτων εκκενώσεως βό¬ 
θρων. Σε κάθε περίπτωση ο εκπρόσωπος του αρμόδιου 
συνδικαλιστικού οργάνου προσκομίζει απόφαση του Δι¬ 
οικητικού Συμβουλίου του Σωματείου δυνάμει του οποίου 
θα εξουσιοδοτείται να παραστεί στην Επιτροπή. Η από¬ 
φαση του Διοικητικού Συμβουλίου επισυνάπτεται στο 
πρακτικό της Επιτροπής. 

Η Επιτροπή της οποίας προεδρεύει ο Προϊστάμενος 
της Υπηρεσίας Μεταφορών και Επικοινωνιών συνεδριάζει 
παρουσία όλων των μελών. Σε περίπτωση μη επίτευξης 
πλήρους απαρτίας η συνεδρίαση αναβάλλεται και προσ¬ 
διορίζεται σε νέα ρητή ημερομηνία όπου αρκεί η παρου¬ 
σία τριών τουλάχιστον μελών μεταξύ των οποίων είναι και 
ο Πρόεδρος, αποφαίνεται δε κατ’ απόλυτη πλειοψηφία 
των παρόντων. 

Από την παραπάνω Επιτροπή εκδίδεται πρακτικό στο 
οποίο καθορίζεται ο αριθμός των βυτιοφόρων αυτοκινή¬ 
των εκκενώσεως βόθρων που πρέπει να τεθούν σε κυκλο¬ 
φορία κατά διοικητική μονάδα και το μικτό βάρος καθενός 
από αυτά. Στο πρακτικό της Επιτροπής επισυνάπτονται 
υποχρεωτικώς εκθέσεις των αρμοδίων Υπηρεσιών της 
Νομαρχίας από την οποία να προκύπτει η εξέλιξη της κα¬ 
τασκευής του αποχετευτικού δικτύου και των σταθμών 
βιολογικής επεξεργασίας λυμάτων, ο αριθμός των ήδη 
κυκλοφορούντων Φ. Δ.Χ. βυτιοφόρων εκκενώσεως βό- 

θρων της περιοχής και ο αριθμός των κατοίκων της πε¬ 
ριοχής που θα εξυπηρετηθούν από το νέο Δ.Χ. βυτιοφόρο 
αυτοκίνητο εκκενώσεως βόθρων που θα τεθεί σε κυκλο¬ 
φορία. Από τα ως άνω στοιχεία θα πρέπει να προκύπτει η 
ανάγκη έκδοσης νέας αδείας κυκλοφορίας λόγω αύξη¬ 
σης του πληθυσμού σε συνδυασμό με ενδεχόμενες καθυ¬ 
στερήσεις στην κατασκευή του αποχετευτικού δικτύου 
και των σταθμών βιολογικής επεξεργασίας λυμάτων και 
την ανεπάρκεια στην εξυπηρέτηση των κατοίκων από τα 
ήδη κυκλοφορούντο Δ.Χ. βυτιοφόρα αυτοκίνητα εκκενώ¬ 
σεως βόθρων της περιοχής. 

ΚΕΦΑΛΑΙΟ Β' 

Προσόντα δικαιούχων, προϋποθέσεις, δικαιολογητικά 

1. Οι άδειες κυκλοφορίας νέων βυτιοφόρων εκκενώσε¬ 
ως βόθρων αυτοκινήτων δημοσίας χρήσεως, χορηγού¬ 
νται κατά την παρακάτω αυστηρή σειρά προτεραιότητας: 

α) Στο όνομα μεταφορικών εταιριών του ν. 383/1976 ή 
άλλης μορφής μεταφορικής επιχειρήσεως με έδρα τον 
Νομό που έχει συσταθεί από ιδιοκτήτες Δ.Χ. βυτιοφόρων 
εκκενώσεως βόθρων. 

β) Στο όνομα των νομικών προσώπων των δήμων της 
χώρας. 

2. Για την απόδειξη της συνδρομής των προϋποθέσεων 
της περίπτωσης α, απαιτείται η υποβολή των παρακάτω 
δικαιολογητικών: 

1. Βεβαίωση της Υπηρεσίας Μεταφορών και Επικοινω¬ 
νιών της οικείας Νομαρχιακής Αυτοδιοίκησης από την 
οποία να προκύπτει ότι η μεταφορική επιχείρηση εξακο¬ 
λουθεί να βρίσκεται σε λειτουργία, η ημερομηνία θέσεως 
σε κυκλοφορία του πρώτου βυτιοφόρου ΦΔΧ εκκενώσε¬ 
ως βόθρων και ότι δεν έχουν επιβληθεί διοικητικές ή δικα¬ 
στικές κυρώσεις σε βάρος της για παράνομη απόρριψη 
φορτίου. 

2. Αντίγραφο Ποινικού Μητρώου Γενικής Χρήσης από 
το οποίο να προκύπτει ότι οι αιτούντες - ιδιοκτήτες βυτιο¬ 
φόρων εκκενώσεως βόθρων δεν έχουν καταδικαστεί για 
τα εξής αδικήματα: 

ανυποταξία ή λιποταξία, και κατά την τελευταία δεκαε¬ 
τία πριν από την υποβολή της αιτήσεώς τους, για τα αδι¬ 
κήματα της λαθρεμπορίας, εμπορίας ή χρήσεως ναρκω¬ 
τικών, σωματεμπορίας, ανθρωποκτονίας εκ προθέσεως, 
απόπειρας ανθρωποκτονίας, απάτης, κλοπής, πλαστο¬ 
γραφίας και ληστείας. 

Στην περίπτωση Ιδιότυπων Μεταφορικών Επιχειρήσεων 
(ΙΜΕ- ΕΠΕ) Αντίγραφο Ποινικού Μητρώου Γενικής Χρή¬ 
σης όλωντων μελών και για τα λοιπά νομικά πρόσωπα των 
νομίμων εκπροσώπων τους. 

ΚΕΦΑΛΑΙΟ Γ 
Διαδικασία 

1. Στην περίπτωση κατά την οποία η προβλεπόμενη από 
τις διατάξεις της παρ. 1 του Κεφαλαίου Α της παρούσης 
αποφάσεως Επιτροπή, διαπιστώσει την ανάγκη θέσεως 
σε κυκλοφορία ενός ή περισσοτέρων βυτιοφόρων αυτο¬ 
κινήτων δημοσίας χρήσεως εκκενώσεως βόθρων, ο Νο¬ 
μάρχης κυρώνει το πρακτικό της Επιτροπής με απόφαση 
στην οποία αναφέρεται ο αριθμός και το μικτό βάρος των 
βυτιοφόρων, τα οποία πρόκειται να τεθούν σε κυκλοφο¬ 
ρία ανά διοικητική μονάδα. 


2. Στη συνέχεια δημοσιεύεται πρόσκληση του οικείου 
Νομάρχη σε μια τουλάχιστον ημερήσια εφημερίδα της 
πρωτεύουσας του νομού καιτοιχοκολλείταιστο κατάστη¬ 
μα της νομαρχίας, στο κατάστημα της διοικητικής μονά¬ 
δας (Δήμου) στην περιοχή της οποίας θα έχει έδρα το βυ¬ 
τιοφόρο αυτοκίνητο, ενώ παράλληλα κοινοποιείται με 
απόδειξη στο τοπικό Σωματείο Ιδιοκτητών Δ.Χ. Βυτιοφό¬ 
ρων Εκκενώσεως Βόθρων ή σε περίπτωση απουσίας το¬ 
πικού Σωματείου στα συνδικαλιστικά όργανα του εδαφ. γ 
της παρ. 1 του κεφ.Α. Στην πρόσκληση τίθεται προθεσμία 
εξήντα (60) ημερών στους ενδιαφερομένους για να υπο¬ 
βάλλουν αίτηση στην αρμόδια υπηρεσία Μεταφορών και 
Επικοινωνιών με τα δικαιολογητικά της παραγράφου 2 
του κεφ. Β. 

3. Τα δικαιολογητικά πρέπει να έχουν εκδοθεί μετά την 
έκδοση της προσκλήσεως. Αιτήσεις που δεν συνοδεύο¬ 
νται με όλα τα δικαιολογητικά ή υποβάλλονται εκπρόθε¬ 
σμα είναι απαράδεκτες. 

Μετά τη λήξη της προθεσμίας που τάσσεται στην πρό¬ 
σκληση, καταρτίζονται κατά διοικητική μονάδα, με βάση 
τις εμπρόθεσμες και με πλήρη δικαιολογητικά υποβλη- 
θείσες αιτήσεις, ονομαστικοί πίνακες, στους οποίους 
αναφέρονται, αφ’ ενός μεν οι αποκλειόμενοι, λόγω μη συ- 
γκεντρώσεως των απαιτουμένων προϋποθέσεων, αφετέ¬ 
ρου δε αυτοί που τις συγκεντρώνουν. 

4. Από τους δικαιούχους, προτιμούνται: 

μεταξύ των επιχειρήσεων αυτή που έχει το μεγαλύτερο 
πραγματικό χρόνο λειτουργίας όπως αυτός προκύπτει 
από την βεβαίωση της Υπηρεσίας Μεταφορών και Επικοι¬ 
νωνιών της οικείας Νομαρχιακής Αυτοδιοίκησης για τα 
νομικά πρόσωπα και από την ημερομηνία θέσεως σε κυ¬ 
κλοφορία του πρώτου ΦΔΧ βυτιοφόρου εκκενώσεως βό¬ 
θρων για τα φυσικά πρόσωπα. 

5. Μετά το τέλος όλων των κατά την προηγούμενη πα¬ 
ράγραφο ενεργειών, εκδίδεται απόφαση του νομάρχη με 
την οποία χορηγείται στους κριθέντες δικαιούχους, το δι¬ 
καίωμα θέσεως σε κυκλοφορία βυτιοφόρου αυτοκινήτου 
εκκενώσεως βόθρων εντός προθεσμίας τριών (3) μηνών. 

Εάν η προθεσμία αυτή περάσει άπρακτη, το δικαίωμα 
κυκλοφορίας που παρασχέθηκε χάνεται, χωρίς να επι¬ 
τρέπεται παράταση της προθεσμίας. Στην περίπτωση αυ¬ 
τή το δικαίωμα αποκτά ο δεύτερος, τρίτος κ.ο.κ. στη σει¬ 
ρά του πίνακα δικαιούχων. 

Στην παραπάνω απόφαση, καθώς και στις άδειες κυ¬ 
κλοφορίας των βυτιοφόρων που θα τεθούν σε κυκλοφο¬ 
ρία βάσει των διατάξεωντης αποφάσεως αυτής πρέπει να 
αναφέρονται: 

α) Η έδρα του αυτοκινήτου. 

β) Η περιοχή κυκλοφορίας του. 

γ) Το συνολικό μικτό βάρος. 

δ) Ότι απαγορεύεται, με ποινή, οριστικής αφαιρέσεως 
της αδείας κυκλοφορίας του αυτοκινήτου ή μετατροπή 
του σε άλλης κατηγορίας φορτηγό αυτοκίνητο και η με¬ 
ταφορά της έδρας του. Επίσης, η αντικατάστασή του με 
άλλο αυτοκίνητο, μεγαλυτέρου μικτού βάρους, χωρίς 
απόφαση του οικείου, Νομάρχη που θα στηρίζεται σε νε- 
ώτερη απόφαση της αρμόδιας επιτροπής και 

ε) Εφόσον η άδεια κυκλοφορίας και το σχετικό δικαίω¬ 
μα χορηγείται σε μεταφορική επιχείρηση απαγορεύεται 
δια παντός η μεταβίβαση της καθ’ οιονδήποτε τρόπο σε 

άλλο φυσικό ή νομικό πρόσωπο, η μετατροπή της σε άλ¬ 
λης κατηγορίας Δ.Χ. φορτηγό αυτοκίνητο και η μεταφορά 
της έδρας σε άλλο Νομό επί ποινή οριστικής ανακλήσεως 
του δικαιώματος κυκλοφορίας και οριστικής αφαιρέσεως 
των στοιχείων κυκλοφορίας. 

6. Σ’ αυτούς που κρίνονται ως μη δικαιούχοι η οικεία 
Υπηρεσία Μεταφορών και Επικοινωνιών υποχρεούται να 
γνωρίσει, με έγγραφό της, τους λόγους αποκλεισμού 
τους από τη χορήγηση της αδείας. 

ΚΕΦΑΛΑΙΟ Δ' 

Όροι διενέργειας μεταφορών με ΦΔΧ βυτιοφόρα 
εκκενώσεως βόθρων - Παραβάσεις 

1. Τα βυτιοφόρα αυτοκίνητα που κυκλοφορούν σε 
εφαρμογή της παρούσης αποφάσεως, εκείνα που κυκλο¬ 
φόρησαν σε εφαρμογή της υπ’ αριθμ. Β2/38763/2223/ 
1983 υπουργικής αποφάσεως καθώς και εκείνα που κυ¬ 
κλοφόρησαν με προγενέστερες του ν. 383/1976 διατά¬ 
ξεις απαγορεύεται με ποινή οριστικής αφαιρέσεως της 
αδείας κυκλοφορίας τους: 

α) Να μετατραπούν σε άλλης κατηγορίας φορτηγά αυ¬ 
τοκίνητα, με την επιφύλαξη της υπ’ αριθμ. Β2/7309/1751/ 
1992 υπουργικής απόφασης. 

β) Να αντικατασταθούν με άλλα μεγαλύτερου μικτού 
βάρους εκτός εάν διαπιστωθεί από την παραπάνω Επι¬ 
τροπή ότι λόγοι εξυπηρετήσεως των κατοίκων της περιο¬ 
χής επιβάλλουν αυτό. 

γ) Να μεταφερθούν σε άλλη διοικητική μονάδα του ίδι¬ 
ου ή άλλου Νομού. 

δ) Να κυκλοφορούν εκτός της οριζόμενης ακτίνας κυ¬ 
κλοφορίας τους όπως αυτή καθορίζεται επί της αδείας 
κυκλοφορίας τους. 

ε) Να διενεργούν μεταφορές αντίθετα με τον σκοπό για 
τον οποίο χορηγήθηκε η άδεια κυκλοφορίας τους ή αντί¬ 
θετα με τις ισχύουσες διατάξεις για την προστασία της 
Δημόσιας Υγιεινής και Περιβάλλοντος. 

2. Τα βυτιοφόρα εκκενώσεως βόθρων αυτοκίνητα δη¬ 
μοσίας χρήσεως που κυκλοφόρησαν με τις προϊσχύου- 
σες του ν. 383/1976 διατάξεις ή με τις διατάξεις της υπ’ 
αριθμ. Β2/38763/2223/1983 υπουργικής αποφάσεως ή θα 
κυκλοφορήσουν με τις διατάξεις της απόφασης αυτής, 
μπορούν με απόφαση του οικείου Νομάρχη η οποία εκδί- 
δεται μετά από σύμφωνη γνώμη της προβλεπόμενης στην 
προηγούμενη παράγραφο 1 Επιτροπής, να εξυπηρετούν 
για ορισμένο χρονικό διάστημα ή χωρίς χρονικό περιορι¬ 
σμό και άλλη περιοχή του ιδίου Νομού πέραν εκείνης για 
την οποία έχει χορηγηθεί η σχετική άδεια κυκλοφορίας, 
κατ’ εξαίρεση των απαγορεύσεων της γ' και δ' της προη¬ 
γούμενης παραγράφου 2, και με την απαραίτητη προϋ¬ 
πόθεση ότι η άλλη αυτή περιοχή δεν μπορεί να εξυπηρε¬ 
τηθεί είτε γιατί δεν επαρκούν τα εκεί εδρεύοντα βυτιοφό¬ 
ρα εκκενώσεως βόθρων είτε γιατί δεν εκδηλώνεται 
ενδιαφέρον αποκτήσεως αδειών είτε γιατί υπάρχει αδυ¬ 
ναμία αποκτήσεως βυτιοφόρου στην περιοχή. 

3. Στις περιπτώσεις παραβάσεωντηςπαρ. Ιετου παρό¬ 
ντος κεφαλαίου, οι οποίες διαπιστώνονται από αρμόδιες 
υπηρεσίες και όργανα ελέγχου του Τομέα Υγιεινής και 
Περιβάλλοντος πέραν των προβλεπόμενων κυρώσεων 
αφαιρούνται από την αρμόδια στοιχεία κυκλοφορίας του 
ΦΔΧ βυτιοφόρου εκκενώσεως βόθρων ως εξής: 

-γιαένα (1) μήνα εφόσον η παράβαση διαπιστώνεται για 
πρώτη φορά και 


- για τρεις (3) μήνες εφόσον η παράβαση διαπιστώνεται 
για δεύτερη φορά 

- Οριστική ανάκληση του δικαιώματος κυκλοφορίας σε 
περίπτωση διαπίστωσης της παράβασης για τρίτη φορά. 

- Σε περίπτωση που οι παραβάσεις της παρ. 1ε του πα¬ 
ρόντος κεφαλαίου, προκαλούν κίνδυνο για τη δημόσια 
υγεία, επιβάλλεται η διοικητική ποινή αφαίρεσης της 
άδειας κυκλοφορίας του βυτιοφόρου αυτοκινήτου για έξι 
(6) μήνες, εφόσον η παράβαση διαπιστώνεται για πρώτη 
φορά και οριστική ανάκληση του δικαιώματος κυκλοφο¬ 
ρίας σε περίπτωση διαπίστωσης της παράβασης για δεύ¬ 
τερη φορά. 

ΚΕΦΑΛΑΙΟ Ε' 

Καταργούμενες διατάξεις - Έναρξη ισχύος 

1. Από της ισχύος της παρούσας καταργούνται: 

α) Η υπ’ αριθμ. Β2/38763/2223/1983 υπουργική απόφα¬ 
ση. 

β) Η υπ’ αριθμ. Β2/24209/3581/1996 υπουργική απόφα¬ 
ση. 

γ) Η υπ’ αριθμ. Β2/24652/5124/1992 υπουργική απόφα¬ 
ση. 

2. Η ισχύς της παρούσας αποφάσεως αρχίζει απότη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 16 Μαΐου 2005 

Ο ΥΠΟΥΡΓΟΣ 

ΜΙΧΑΗΛ ΛΙΑΠΗΣ 
-♦- 

( 6 ) 

Απόκτηση της Ελληνικής Ιθαγένειας από τον ομογενή 
Αμανάτωβ Κοσμά του Στέφανου και της Νίνα καθώς 
και εξελληνισμός του επωνύμου του. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την υπ’ αριθμ. 2048/13.5.2005 απόφαση του Γενικού 
Γραμματέα Περιφέρειας Ανατολικής Μακεδονίας και 
Θράκης που εκδόθηκε σύμφωνα μετις κείμενες διατάξεις 
γίνεται δεκτή η από 13.2.2003 αίτηση του ομογενούς Αμα¬ 
νάτωβ Κοσμά του Στέφανου και της Νίνα και εγκρίνεται ο 
εξελληνισμός του επωνύμου του από Αμανάτωβ σε Αμα- 
νατίδης. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-♦- 

(7) 

Απόκτηση της Ελληνικής Ιθαγένειας από την ομογενή 
Τζεϊράνοβα Νίνα του Παντελή και της Φωτεινής καθώς 
και εξελληνισμός του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την υπ’ αριθμ. 2502/13.5.2005 απόφαση του Γενικού 
Γραμματέα Περιφέρειας Ανατολικής Μακεδονίας και 
Θράκης που εκδόθηκε σύμφωνα μετις κείμενες διατάξεις 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10617 


γίνεται δεκτή η από 11.11.2004 αίτηση της ομογενούς 
Τζεϊράνοβα Νίνατου Παντελή και της Φωτεινής και εγκρί- 
νεται ο εξελληνισμός του επωνύμου της από Τζεϊράνοβα 
σε Τζεϊρανίδου. 

Με εντολή Γενικού Γραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-♦- 

( 8 ) 

Απόκτηση της Ελληνικής Ιθαγένειας από την ομογενή Χαρ- 
λαμπίδη Γκρέτατου Λεωνίδα και της Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την υπ’ αριθμ. 2749/13.5.2005 απόφαση του Γενικού 
Γραμματέα Περιφέρειας Ανατολικής Μακεδονίας και 
Θράκης που εκδόθηκε σύμφωνα με τις κείμενες διατάξεις 
γίνεται δεκτή η από 28.7.2004 αίτηση της ομογενούς Χαρ- 
λαμπίδη Γ κρέτατου Λεωνίδα και της Παρασκευής. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

-♦- 

Ο) 

Χορήγηση άδειας άσκησης επαγγέλματος Κοινωνικού 
Λειτουργού στην Σχίζα Αλίκη του Νικολάου. 

Ο ΝΟΜΑΡΧΗΣ ΗΛΕΙΑΣ 

Με την υπ’ αριθμ. 3648/16.5.2005 απόφαση Νομάρχη 


Ηλείας χορηγείται στην Σχίζα Αλίκη του Νικολάου Άδεια 
Άσκησης επαγγέλματος Κοινωνικού Λειτουργού. 

Με εντολή Νομάρχη 
Η Προϊσταμένη Τμήματος Πρόνοιας 
ΜΑΡΘΑ ΚΟΛΛΙΑ 

-♦- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στην Αναγνωστοπούλου Αθανασία του 
Βασιλείου. 

Ο ΝΟΜΑΡΧΗΣ ΗΛΕΙΑΣ 

Με την υπ’ αριθμ. 3669/17.5.2005 απόφαση Νομάρχη 
Ηλείας χορηγείται στην Αναγνωστοπούλου Αθανασία του 
Βασιλείου Άδεια Άσκησης επαγγέλματος Κοινωνικού Λει¬ 
τουργού. 

Με εντολή Νομάρχη 
Η Προϊσταμένη Τμήματος Πρόνοιας 
ΜΑΡΘΑ ΚΟΛΛΙΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην υπ’ αριθμ. 200298/3.5.2005 (618/Β'/10.5.2005) 
απόφαση του Υπουργού Απασχόλησης και Κοινωνικής 
Προστασίας γίνεται η εξής διόρθωση: 

Από το εσφαλμένο: «Νομαρχία Κυθήρων» 

στο ορθό «Νομαρχία Πειραιά - Επαρχείο Κυθήρων». 

(Από το Υπουργείο Απασχόλησης και Κοινωνικής 

Προστασίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗιΙΐρ: νννννν. θΐ .ρ γ - θ-γτίθΜ: \λ/θ5γπ351θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή ΟΘ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβι-ηβί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυιΌ, ποσό το οποίο αφορά 
ταχυδρομικά έξοδα. 

» Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























